KVALIFIKACIJOS TOBULINIMO UŽSIENYJE ATASKAITA

2015-11-20
Vilnius

Ataskaitą pateikė: Rasa Mačiulytė, Valstybės valdymo ir savivaldybių komiteto biuro patarėja
Pagrindas: Seimo kanclerio 2015-10-01 įsakymas  Nr.460-KT-21 
Vieta: Bukareštas Rumunija
Data: 2015 m. spalio 18 – 21 d.
Bendradarbiavimo programa (jeigu yra): nėra
Tikslas: Susipažinti ir pasidalinti patirtimi dėl rinkimų teisės kodifikavimo. 
Kviečiančioji institucija: Rumunijos nuolatinė rinkimų komisija kartu su Venecijos komisija prie Europos Tarybos
Finansavimo šaltinis: Kviečiančioji šalis apmokėjo pragyvenimo, maitinimo ir vidaus transporto išlaidas. 
Įvyko susitikimai: Vyko seminaras „Rinkimų teisės kodifikavimas“, taip pat susitikimai su Rumunijos nuolatinės rinkimų komisijos atstovais, su Venecijos komisijos rinkimų skyriaus atstovu Gae Martin-Micallef ir Nyderlandų rinkimų komisijos sekretoriato direktoriumi Malle Bakker.
Nagrinėtos temos: 

1. Rinkimų teisės kodifikavimas – stabilaus rinkimų proceso užtikrinimas.
2. Rinkimų teisės kodifikavimo pagrindiniai principai.

3. Rinkimų teisės kodifikavimo proceso esminiai etapai.

4. Šalių geroji patirtis, susijusi su rinkimų teisės reglamentavimu.
5. Rinkimų teisės lyginamoji analizė.

6. Iššūkiai ir perspektyvos kodifikuojant rinkimų teisę.

Aptarti klausimai ir šalių pozicijos: 

1. Aptarti skirtumai tarp teisės aktų, reglamentuojančių rinkimus kodifikavimo ir konsolidavimo procesus. Išnagrinėti abiejų atvejų privalumai ir trūkumai. Visų šalių atstovai pripažino, kad kodifikavimo procesas yra pažangesnis ir efektyvesnis, tačiau jis yra daug sudėtingesnis ir sunkiau įgyvendinamas.
2. Aptarti teigiami ir neigiami atvejai, kai yra nuostatos, apsunkinančios rinkimų kodekso keitimą (pavyzdžiui Rinkimų kodeksas įtrauktas į Konstitucinių įstatymų sąrašą, pačiame Kodekse įtvirtinti tam tikri draudimai ir kt.). 
3. Diskutuota apie rinkėjų sąrašų sudarymą, tikslinimą, rinkėjų, gyvenančių užsienyje įtraukimą į rinkėjų sąrašus. Aptarti galimi efektyvus šių problemų sprendimo variantai.

4. Aptartas rinkimų agitacijos reglamentavimas, išnagrinėti politinių partijų finansavimo ir finansavimo kontrolės klausimai ir jų vieta rinkimų kodekse.

5. Venecijos komisijos prie Europos Tarybos atstovai pristatė rekomendacijas dėl terminų rinkimų procese, dėl balsavimo galimybių suteikimo, teisės aktų keitimo.
6. Venecijos komisijos prie Europos Tarybos atstovai labai teigiamai įvertino šiuo metu Seimo valdybos sudarytos darbo grupės rengiamo Rinkimų kodekso struktūrą, pagrindinių kodekso skyrių turinį, sąvokų suvienodinimą. Komisijos atstovai pateikė pasiūlymą peržiūrėti Rinkimų kodekso projektą, kai jis bus parengtas, ir įvertinti jį pagal Komisijos patvirtintą Gerosios rinkimų praktikos kodeksą. Šio kodekso nuostatomis rėmėsi Lietuvos Respublikos Konstitucinis teismas, priimdamas 2015 m. spalio 20 d. nutarimą Nr. KT27-N16/2015 Dėl skirtingo rinkėjų skaičiaus vienmandatėse rinkimų apygardose.
Aktuali informacija Seimo kanceliarijos padaliniams: Įgytos žinios naudingos Rinkimų kodekso projektą rengiančios darbo grupės nariams. (Seimo valdybos 2013 m. vasario 6 d. sprendimu Nr. SV-S-68 sudaryta darbo grupė Lietuvos Respublikos rinkimų kodekso projektui parengti, esu šios darbo grupės narė)
Pasiūlymai dėl įgytų žinių panaudojimo Seime: 

1. Visa informacija, susijusi su rinkimų teisės kodifikavimo principais ir procesu, šalių geroji patirtis rinkimų teisės reglamentavime bus pateikta Rinkimų kodekso darbo grupės nariams. 
2. Pateikti konkretūs pasiūlymai darbo grupei dėl rengiamo Rinkimų kodekso terminų unifikavimo, dėl teisės aktų, būtinų įtraukti į rinkimų kodeksą papildymo, dėl konkrečių Rinkimų kodekso projekto skyrių nuostatų formulavimo ir išdėstymo.
3. Darbo grupės nariai bus supažindinti su Nyderlandų rinkimų komisijos sekretoriato direktoriaus Malle Bakker pasiūlymais rinkimų teisės kodifikavimo srityje.

Atvežta informacinė medžiaga ir leidiniai: 

1. „Expert electoral“ – studijos, analizės, komentarai  rinkimų tema.
2. Rumunijos nuolatinė rinkimų komisija  – informacija CD.

Susipažinau

Algirdas Astrauskas

Valstybės valdymo ir savivaldybių komiteto biuro vedėjas

